Chycyni za mord w Ôpolu
Kryminalni z Ôpolŏ zastawiyli 43-latka i jego ô 6 lŏt starszego koleksa. Ôba podyjzdrzani sōm ô zabicie swojigo kōmpana. Chopy mieli pić społym alkohol, po czym doszło miyndzy niymi do breweryje. 62-latek bōł prany i kopany po cołkim ciele – umar skuli pōniesiōnych ran. Zastawiyni usłyszeli ôbskrażynie zabiciŏ, do kerego prziznali sie. Terŏz grozi im nawet dożywocie.
Kryminalni z Ôpolŏ zastawiyli 2 chopōw podyjzdrzanych ô zabicie. Śledczy ôbsztalowali, iże do tyj zbrodnie doszło 17 mŏja. Nad sprawōm funkcjōnariusze robiyli ôd pŏrudziesiyńciu godzin. W czasie jak policyjni technicy zabezpiyczali ślady i dowody ôstawiōne na placu mordu, kryminalni już szukali wytypowane ôsoby.
Podyjzdrzywani chopi ôstali zastawiyni na jednym z ôsiedli w Ôpolu. Byli wtynczŏs ôpici. Zajmujōncy sie tōm sprawōm śledczy ôbsztalowali, iże cołkŏ trōjka nojprzōd wypiyła alkohol. Niyskorzij doszło postrzōd nich do breweryje. W jednym mōmyncie 43-latek i jego ô 6 lŏt starszy koleks wziōnli bić po cołkim ciele swojigo kōmpana. Skuli pōniesiōnych ran 62-latek umar.
Zastawiōnym prokuratōr przedstawiōł już ôbskarżynie zabiciŏ, do kerego sie prziznali. Ôba chopi ôstali tymczasowo heresztowani na 3 miesiōnce. Za takõ zbrodniã grozi kŏra nawet dożywotnigo heresztu.
Foto na wiyrchu: KMP Ôpole
szl_Latn szl_Latn szl_Latn szl_Latn szl_Latn bug_Latn